title: Ruseta (trutca ke Lebasque)
text: 1920-e sanda yoltkirafa gu dagafa sanda va divadomtasa kuranira ke ayikya dene tukuvana anameda tcalar. Nono toleafa nazbeikya ke lingesik ton yikye zo usukotayar ise tezur, debanyeson moe sespanga, diskisa va flekap bene berga is dem ruseta arte gelt. To volaca ke ewava va prostewafa ayikya viunsusa va estura ke rumeik tir, i va ewava suleyena gan Lebasque bak 1914. Nuyafa tila is griatcenuca is kliwuca mofelid. Mediterraneafa vanama ton budemeyen telvungeem espas va awaltafi awir. Buneks va zatcinda ke Nono iststir ise va radimazent is martigayana sespanga yoson isker.